CELEX: 32022D0251
Language: bg
Date: 2022-02-21 00:00:00
Title: Решение (ОВППС) 2022/251 на Съвета от 21 февруари 2022 година за изменение на Решение (ОВППС) 2018/907 за удължаване на мандата на специалния представител на Европейския съюз за Южен Кавказ и за кризата в Грузия

22.2.2022   
               
               
                  BG
               
               
                  Официален вестник на Европейския съюз
               
               
                  L 41/31
               
            
         РЕШЕНИЕ (ОВППС) 2022/251 НА СЪВЕТА
         от 21 февруари 2022 година
         за изменение на Решение (ОВППС) 2018/907 за удължаване на мандата на специалния представител на Европейския съюз за Южен Кавказ и за кризата в Грузия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 33 и член 31, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 7 юли 2003 г. Съветът постигна съгласие да назначи специален представител на Европейския съюз (СПЕС) за Южен Кавказ.
                  
               
                     (2)
                  
                  
                     На 13 ноември 2017 г. Съветът прие Решение (ОВППС) 2017/2071 (1) за назначаване на г-н Toivo KLAAR за СПЕС за Южен Кавказ и за кризата в Грузия. Мандатът на СПЕС беше последователно удължаван, последно с Решение (ОВППС) 2021/285 на Съвета (2), и изтича на 28 февруари 2022 г.
                  
               
                     (3)
                  
                  
                     Мандатът на СПЕС следва да бъде удължен с още шест месеца, като следва да бъде определена нова референтна сума за периода от 1 март 2022 г. до 31 август 2022 г.
                  
               
                     (4)
                  
                  
                     СПЕС ще изпълнява мандата си в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение (ОВППС) 2018/907 се изменя, както следва:
            
                        1)
                     
                     
                        Член 1 се заменя със следното:
                        
                           „Член 1
                           Специален представител на Европейския съюз
                           Мандатът на Toivo KLAAR като специален представител на Европейския съюз (СПЕС) за Южен Кавказ и за кризата в Грузия (Южен Кавказ) се удължава до 31 август 2022 г. Съветът може да вземе решение мандатът на СПЕС да бъде прекратен по-рано въз основа на оценка на Комитета по политика и сигурност (КПС) и по предложение на върховния представител на Съюза по въпросите на външните работи и политиката на сигурност (ВП).“
                        
                     
                  
                        2)
                     
                     
                        В член 5, параграф 1 се добавя следната алинея:
                        „Референтната сума, предназначена за покриване на разходите, свързани с мандата на СПЕС за периода от 1 март 2022 г. до 31 август 2022 г., възлиза на 1 462 000 EUR.“
                     
                  
                        3)
                     
                     
                        В член 14, първа алинея, второто изречение се замества със следното:
                        „СПЕС представя на Съвета, на ВП и на Комисията редовни доклади за напредъка, а до 31 май 2022 г. – окончателен цялостен доклад за изпълнението на мандата.“
                     
                  
         
            Член 2
            Влизане в сила
            Настоящото решение влиза в сила в деня на приемането му.
         
         
            Съставено в Брюксел на 21 февруари 2022 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  Решение (ОВППС) 2017/2071 на Съвета от 13 ноември 2017 г. за назначаване на специален представител на Европейския съюз за Южен Кавказ и за кризата в Грузия (ОВ L 295, 14.11.2017 г., стр. 55).
         
            (2)  Решение (ОВППС) 2021/285 на Съвета от 22 февруари 2021 г. за изменение на Решение (ОВППС) 2018/907 за удължаване на мандата на специалния представител на Европейския съюз за Южен Кавказ и за кризата в Грузия (ОВ L 62, 23.2.2021 г., стр. 51).